《答韩毅伯五首 其五》
宋代·王炎

三书上时宰，我常疑退之。士穷见素守，躁求亦何为。

蜀客闻此语，为我一解颐。岁晚归未得，且过江之西。

未到意先喜，主人贤足依。江西鱼稻乡，米熟蟹螯肥。

不妨且醉饱，利达自有时。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。